สวัสดีค่ะ คือปกติหนูไม่ได้ทำงานค่ะ ประจำเดือนมาใกล้เคียงกันทุกเดือน แต่พอมาเดือนนี้เริ่มทำงานร้านชานม ประจำเดือนมาช้ากว่าปกติอะคะ หรือจะเกี่ยวข้องกับการที่หนูกินชาเยอะเพราะชาก็มีคาเฟอีน แฟนหนูก็บอกว่าอาจจะเกิดจากการใช้ชีวิตที่เปลี่ยนไป การทำงานมีส่วนให้ประจำเดือนมาช้าหรือเปล่าคะคุณ ขอบค่ะ
สวัสดีค่ะ Suthi.การที่ประจำเดือนมาช้ากว่าปกติ คือมาช้ากว่า 35 วันนับจากรอบก่อนค่ะ โดยมีสาเหตุที่พบได้บ่อยก็คือการตั้งครรภ์ สาเหตุอื่นๆที่เกิดขึ้นได้เช่นความผิดปกติของมดลูกหรือรังไข่ เช่นมีถุงน้ำหลายใบในรังไข่ พังผืดมดลูก ฮอร์โมนจากรังไข่ไม่ปกติ หรือมีโรคไทรอยด์ ความเครียด ความกังวล เป็นต้น ส่วนการดื่มชา กาแฟนั้น มีผลต่อรอบเดือนได้น้อยค่ะโดยเบื้องต้นจะต้องตรวจหาสาเหตุทางกายก่อนจะสรุปว่าเกิดจากการใช้ชีวิตที่เปลี่ยนไปหรือความเครียดค่ะ โดยถ้ามีเพศสัมพันธ์ไม่ป้องกันในรอบเดือนที่ผ่านมา ควรซื้อชุดตรวจครรภ์ทางปัสสาวะมาตรวจเองเบื้องต้น ถ้าให้ผลลบ แต่ประจำเดือนก็ยังไม่มา ควรไปรพ.เพื่อยืนยันและหาสาเหตุอื่นๆที่เป็นไปได้ดังกล่าวไป